Британският парламент прие закона за излизане от ЕС Камарата на представителите ( долната камара на парламента ) прие проектозаконите за излизане на Великобритания от Европейския съюз , което може да се смята за поредна победа на премиера на страната Тереза Мей , пише британското ляво - либерално издание The Independent . Депутатите одобриха ключовия Закон за ( излизане от ) Европейския съюз с 324 на 295 гласа , на трето четене , като правителството отхвърли няколко предложения за поправки по време на маратонско двучасово гласуване , предава Фокус . Министърът по въпросите на Брекзит Дейвид Дейвис заяви , че Законът , който превръща европейските закони в британски е много важен в подготовката на страната за историческия момент “ на излизане от ЕС . Неговият коментар беше отговор на направеното по - рано предупреждение от бившия министър от правителството Джъстин Грийнинг , че Брекзит няма да е устойчив “ , ако не е от полза за младите хора . Грийнинг , която напусна кабинета , след като отказа да бъде преместена от поста си на министър на образованието , по време на последните кадрови промени в британското правителство , добави , че идните поколения депутати ще се опитат да подобрят или отменят “ това , което сегашната кохорта “ приеме . Британските депутатите са прекарали повече от 80 часа в дебати около Закона , включително за повече от 500 поправки и нови клаузи . Документът ще бъде разгледан от Камарата на лордовете ( горната камара на парламента ) преди края на януари .